কবীর চৌধুরী: তুমি একটা খুব সংগত প্রশ্ন তুলেছ। বাংলা একাডেমী তখন সরকারী নিয়ম নীতির আওতায় থাকলেও তার বেশ কিছু স্বাধীনতা ছিল, তারা নিজেদের ইচ্ছেমতো কিছু প্রকল্প তৈরি করতে পারতো এবং আর্থিক সাহায্যও যতটুক সরকার দিতে পারে মোটামুটি আমরা পেয়েছি একসময়। কিন্তু এখন সরকারি নিয়ন্ত্রন অনেক বেড়ে গেছে। এটা বাংলা একাডেমীর মতো একটা স্বায়ত্তস্বাশিত প্রতিষ্ঠানের জন্য আকাক্সিক্ষত নয়। এ বিষয়ে আমরা ঠিক এখনই কাজে লেগে আছি, বাংলা একাডেমী এ্যাক্টকে পরিমার্জিত করার জন্য, এবং আমাদের কাজ অনেকখানি শেষ হয়ে এসেছে। বাংলা একাডেমীর যারা প্রাক্তন পরিচালক ছিলেন, যাদের প্রশাসনিক অভিজ্ঞতাও আছে এই রকম দুই একজনকে আমরা আমাদের এই কাজে পেয়েছি এবং আমরা সপ্তাহখানেকের মধ্যেই পরিমার্জিত বাংলা একাডেমী এ্যাক্ট সরকারের কাছে দিব। আমাদের খুবই আশা যে সরকার তাতে খুব বেশী কাট ছাঁট করবেন না।